रुसलाई उच्च तहको भ्रमण प्रस्ताव
रुसी सेनामा भर्ती भएका नेपालीको उद्धारका लागि उच्च तहको भ्रमण आवश्यक रहेको नेपालले जनाएको छ । मंगलबार नेपालस्थित रुसी राजद्तू एलेक्सेई नोभिकोभलाई मन्त्रालयमा बोलाएर उपप्रधान तथा परराष्ट्रमन्त्री नारायणकाजी श्रेष्ठले अहिलेको परिस्थितिमा नेपाल वा रुसबाट उच्च तहको भ्रमण आवश्यक रहेको बताएका हुन् ।
काठमाडौँ — रुसी सेनामा भर्ती भएका नेपालीको उद्धारका लागि उच्च तहको भ्रमण आवश्यक रहेको नेपालले जनाएको छ । मंगलबार नेपालस्थित रुसी राजद्तू एलेक्सेई नोभिकोभलाई मन्त्रालयमा बोलाएर उपप्रधान तथा परराष्ट्रमन्त्री नारायणकाजी श्रेष्ठले अहिलेको परिस्थितिमा नेपाल वा रुसबाट उच्च तहको भ्रमण आवश्यक रहेको बताएका हुन् ।‘नेपालीहरूको अवस्था बुझ्न र उद्धार गर्न दुई मुलुकबीच उच्च तहमा छलफल आवश्यक छ । त्यसैले राजद्तूज्य्लूाई कि तपार्इंहरूका तर्फबाट कि त नेपालबाट रुसमा उच्च तहको भ्रमण हुनुपर्‍यो भनेको छु,’ मन्त्री श्रेष्ठले कान्तिपुरसँग भने । उनले फागुन २४ मा रुसी विदेशमन्त्री सर्गेर्ई लाभरोभसँग टेलिफोन संवादसमेत गरेका थिए । कुराकानीमा रुसी सेनामा भर्ती भएका नेपालीको संख्याको विवरण दिन, लडाइँका क्रममा मारिएकाको शव नेपाल ल्याइदिन, क्षतिप्र्तूि दिन र नेपालीलाई रुसी सेनामा भर्ती नलिन तथा भर्ती भएकालाई फिर्ता पठाइदिन मन्त्री श्रेष्ठले आग्रह गरेका थिए । तर रुसी विदेशमन्त्रीले युद्धका क्रममा मारिएकाका परिवारलाई क्षतिप्र्तूि दिन रुस तयार भए पनि अन्य विषयमा चर्चा गर्न चाहेनन् ।टेलिफोन संवादमा सकारात्मक उत्तर नआएपछि मन्त्री श्रेष्ठले रुसी राजद्तूसँग उच्च तहको भ्रमण माग गरेका हुन् । रुसीतर्फबाट भने नेपाललाई कुनै पनि प्रतिक्रिया आएको छैन । यसअघिका परराष्ट्रमन्त्री एनपी साउदले पनि नेपालीहरूको अवस्था बुझ्न आफ् ूमस्को भ्रमण गर्न तयार रहेको रुसी पक्षलाई बताएका थिए । तर मस्कोबाट कुनै पनि सकारात्मक सन्देश आएको थिएन । गत साउन १६ मा पहिलो पटक परराष्ट्र मन्त्रालयले विज्ञप्ति जारी गर्दै परम्परागत सम्झौताअन्तर्गत केही मित्रराष्ट्र (भारत र बेलायत) बाहेक अन्य विदेशी सेनामा भर्ना हुन अनुमति दिने कुनै नीति नरहेको उल्लेख गरेको थियो । दोस्रो पटक, मंसिर १८ मा परराष्ट्रले ‘नेपाली नागरिकलाई रुसी सेनामा भर्ना नगर्न र गरिएको भए उनीहरूलाई तत्काल नेपाल फर्काउन’ भन्दै रुसलाई क्टूनीतिक नोट पठाएको थियो । रुसका लागि नेपाली राजद्तूले पनि त्यहाँको परराष्ट्र मन्त्रालयलाई नेपाल सरकारको सन्देश सुनाएका थिए । राजद्तूले रुसी सेनामा भर्ती भएका नेपालीको सम्झौतापत्र रद्द गरी नेपाल पठाइदिन अनुरोध गरेका थिए ।यस्तै, नेपालले राजद्तू एलेक्सेईलाई गत मंसिर तेस्रो साता बोलाएर ध्यानाकर्षण गराउनुका साथै क्टूनीतिक नोट पनि हस्तान्तरण गरेको थियो । पछिल्लो पटक गत पुस ४ मा तत्कालीन परराष्ट्रमन्त्री एनपी साउदले राजद्तू एलेक्सेईलाई बोलाएर नेपालीलाई प्रूा तालिम नदिई ‘रेड जोन’ मा नपठाउन तथा यथाशीघ्र नेपाल फिर्ता गर्न आग्रह गरेका थिए ।